Trump dank nasionale veiligheidsraadgewer af | Netwerk24
Pres. Donald Trump van Amerika het sy nasionale veiligheidsraadgewer, John Bolton (70), afgedank te midde van verskille oor hoe om uitdagings met buitelandse beleid met onder meer Noord-Korea, Iran, Afganistan en Rusland te hanteer.
“Ek het John Bolton gisteraand ingelig dat sy dienste nie langer in die Withuis benodig word nie. Ek het ernstig met baie van sy voorstelle verskil, en andere in die regering het ook, “ het Trump gister getwiet.
Hy het bygevoeg dat hy Bolton se opvolger volgende week sal aanwys.
Bolton was Trump se derde nasionale veiligheidsraadgewer. Hy het in April verlede jaar by H.R. McMaster oorgeneem.
Hy het onder meer ’n taaier benadering tot Rusland en, meer onlangs, Afganistan, voorgestaan. Hy het ook dikwels koppe gestamp met die minister van buitelandse sake, Mike Pompeo.
Pompeo het aan joernaliste erken dat hy en Bolton dikwels van mekaar verskil het, maar het bygevoeg: “Ek dink nie enige wêreldleier moet nou dink net omdat een van ons die span verlaat, gaan pres. Trump se buitelandse beleid noemenswaardig verander nie.” – Reuters
Meer oor: Donald Trump | John Bolton | Vsa | Amerika | Afdanking | Politiek
Bolton beskuldig Iran van sabotasie van tenkskepe